Turenki

Turenki on taajama Janakkalassa, Kanta-Hämeessä.

Tule
Autolla pääsee tietysti liikkumaan vapaasti, mutta linja-auto tulee aivan Turengin keskustaan, eikä rautatieasemalle ole keskustasta edes kilometriä. Helsingistä ajaa Turenkiin noin tunnissa ja Hämeenlinnasta noin 20 minuutissa. Linja-autoliikennöinti Turengin ja Hämeenlinnan välillä on jokapäiväistä ja vilkasta. Myös junat pysähtyvät sekä etelän että pohjoisen suunnasta monta kertaa päivässä.

Tee
Liinalammen urheilukenttä ja uimalampi sijaitsevat Turengintien varressa. Sekä Kauriinmaalta että Konttilasta löytyy hyvinhoidetut pururadat, joissa on talvisin ladut. Talvisin luistelu on mahdollista sekä Kansanpuiston kentällä että Turengin koulun kentällä. Kalpalinnan laskettelukeskus on moottoritien ja Turengin keskustan välissä, pari kilometriä keskustasta.

Osta
Tavallisten elintarvikekauppojen lisäksi Turengista löytyy pari vaatteita myyvää liikettä, kaksi valokuvaamoa, kangaskauppa ja monia muita.

Syö
Ravintola Paronitar sijaitsee Turengin keskustassa, torin puolella. Lounaskellari Emmi on avoinna lounasaikaan. Turengista löytyy useampi kebab-pitseria.

Kahvilat
Torin herkku -kahvilasta saa oikein hyvää evästä.

Baarit & pubit
Baarit Mesku ja Kujakissa löytyvät molemmat Turengintien varrelta.

Nuku
Meskun yläkerrassa on pienimuotoinen hotelli.

Pysy turvassa
Turenki on turvallinen pikku kylänen, myös öiseen aikaan. Muutamia juopuneita voi silloin bongata keskustan liepeiltä, mutta ne ovat vaarattomia. Useimmat autot pysähtyvät ainakin päiväsaikaan suojateiden eteen.

Pysy terveenä
Turengissa on terveyskeskus ja apteekki, mutta jos tarvitsee kiireellistä hoitoa, kannattaa mennä suoraan Kanta-Hämeen keskussairaalaan Hämeenlinnan Ahvenistonlle.